CELEX: 32015R1747
Language: lv
Date: 2015-09-30 00:00:00
Title: Komisijas Īstenošanas regula (ES) 2015/1747 (2015. gada 30. septembris), ar ko labo pielikumu Regulai (ES) Nr. 26/2011 par atļauju izmantot E vitamīnu kā barības piedevu visām dzīvnieku sugām (Dokuments attiecas uz EEZ)

1.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 256/7
            
         KOMISIJAS ĪSTENOŠANAS REGULA (ES) 2015/1747
   (2015. gada 30. septembris),
   ar ko labo pielikumu Regulai (ES) Nr. 26/2011 par atļauju izmantot E vitamīnu kā barības piedevu visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka atkārtoti jāizvērtē piedevas, kuru lietošana atļauta atbilstoši Padomes Direktīvai 70/524/EEK (2).
            
         
               (2)
            
            
               E vitamīns tika atkārtoti izvērtēts, un ar Komisijas Regulu (ES) Nr. 26/2011 (3) līdz 2021. gada 4. februārim to atļāva izmantot par barības piedevu visām dzīvnieku sugām.
            
         
               (3)
            
            
               Lai gan Regulas (ES) Nr. 26/2011 1. pantā ir minēti E vitamīna preparāti, ko, ievērojot tās pielikumā paredzētos nosacījumus, atļauts izmantot par barības piedevām, minētajā pielikumā šie preparāti nav minēti. Šī nekonsekvence dažu dalībvalstu kontroles iestādēm ļauj uzskatīt, ka E vitamīnu saturoši preparāti nav atļauti.
            
         
               (4)
            
            
               Lai nodrošinātu pareizu Regulas (ES) Nr. 26/2011 interpretāciju, minētās regulas pielikumā ir jāiekļauj atsauce, kurā paskaidrota E vitamīnu saturošu preparātu lietošana un laišana tirgū, jo šāds bija regulas pieņemšanas mērķis.
            
         
               (5)
            
            
               Turklāt pieredze, kas gūta ar E vitamīna marķējuma oficiālajām kontrolēm, liecina, ka būtu jāprecizē piedevas konkrētais nosaukums.
            
         
               (6)
            
            
               Tāpēc Regula (ES) Nr. 26/2011 būtu attiecīgi jālabo.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 26/2011 pielikumu groza šādi:
   
               1)
            
            
               slejā zem virsraksta “Piedeva”:
               
                           —
                        
                        
                           “E vitamīns/all-rac-alfa-tokoferilacetāts” aizstāj ar ““E vitamīns” vai “all-rac-alfa-tokoferilacetāts””,
                        
                     
                           —
                        
                        
                           “E vitamīns/RRR-alfa tokoferilacetāts” aizstāj ar ““E vitamīns” vai “RRR-alfa tokoferilacetāts””,
                        
                     
                           —
                        
                        
                           “E vitamīns/RRR alfa tokoferols” aizstāj ar ““E vitamīns” vai “RRR alfa tokoferols””;
                        
                     
         
               2)
            
            
               slejā zem virsraksta “Citi noteikumi” pievieno šādu punktu:
               
                           “3.
                        
                        
                           E vitamīnu drīkst laist tirgū un izmantot par piedevu, kas sastāv no preparāta.”
                        
                     
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. septembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  Komisijas 2011. gada 14. janvāra Regula (ES) Nr. 26/2011 par atļauju izmantot E vitamīnu kā barības piedevu visām dzīvnieku sugām (OV L 11, 15.1.2011., 18. lpp.).